

- สำเนาคู่ฉบับ -

ที่ มท ๐๘๐8.4/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 สิงหาคม ๒๕๖3

เรื่อง แจ้งปิดระบบบัญชีคอมพิวเตอร์ขององค์กรปกครองส่วนท้องถิ่น (e-LAAS)

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงการคลัง ที่ กค 0410.2/ว 15 ลงวันที่ 4 กุมภาพันธ์ 2563

 2. หนังสือกรมส่งเสริมการปกครองท้องถิ่น ที่ มท 0808.4/ว 3369 ลงวันที่ 23 สิงหาคม 2562

 ตามหนังสือที่อ้างถึง 1 กระทรวงการคลังแจ้งหลักเกณฑ์และวิธีการจัดทำรายงานการเงินประจำปี โดยกำหนดให้องค์กรปกครองส่วนท้องถิ่นจัดทำรายงานการเงินตามมาตรฐานการบัญชีภาครัฐและนโยบายการบัญชีภาครัฐ ตามพระราชบัญญัติวินัยการเงินการคลังของรัฐ พ.ศ. 2561 ตั้งแต่ปีงบประมาณ พ.ศ. 2564 เป็นต้นไป นั้น

 กรมส่งเสริมการปกครองท้องถิ่นขอเรียนว่า ได้ปรับปรุงระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) เพื่อรองรับมาตรฐานการบัญชีภาครัฐและนโยบายการบัญชีภาครัฐ จึงมีความจำเป็น ต้องปิดระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) เพื่อสำรองข้อมูลบัญชีเดิม และนำโปรแกรมระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ที่พัฒนาขึ้น รวมทั้งปรับปรุงแก้ไข และถ่ายโอนข้อมูลเข้ากับโปรแกรมระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) เดิม เพื่อให้องค์กรปกครองส่วนท้องถิ่นสามารถบันทึกบัญชีในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) เป็นไปตามมาตรฐานการบัญชีภาครัฐและนโยบายการบัญชีภาครัฐ ตั้งแต่ปีงบประมาณ พ.ศ. 2564 เป็นต้นไป โดยมีกำหนดการปิดระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ดังนี้

1. วันศุกร์ที่ 4 กันยายน 2563 เวลา 00.01 น. ถึงวันอาทิตย์ที่ 6 กันยายน 2563 เวลา 20.00 น.

2. วันพฤหัสบดีที่ 1 ตุลาคม 2563 เวลา 00.01 น. ถึงวันอาทิตย์ที่ 4 ตุลาคม 2563 เวลา 16.00 น. ทั้งนี้ ในระหว่างการปิดระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ให้องค์กรปกครองส่วนท้องถิ่นปฏิบัติงานเกี่ยวกับการงบประมาณ การรับเงิน การจ่ายเงิน และการบันทึกบัญชี โดยถือปฏิบัติ ตามแนวทางการปฏิบัติงานในกรณีที่ระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ขัดข้อง ไม่สามารถเข้าใช้งานได้ ตามหนังสือที่อ้างถึง 2

 จึงเรียนมาเพื่อโปรดทราบ และแจ้งองค์กรปกครองส่วนท้องถิ่นถือปฏิบัติต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

ร.อสถ. ……………………………

ผอ.สน.คท. ……………………...

ผอ.กง.พช. ...........................

หน.ศบค. .............................

จนท. ....................................

วฤษสพร พิมพะสิงห์

086-3491390

สำนักบริหารการคลังท้องถิ่น

กลุ่มงานพัฒนาระบบบัญชีท้องถิ่น

โทร. ๐-๒241-9000 ต่อ 1608

นางสาววฤษสพร พิมพะสิงห์